Zahra d yiwet n tmeṭṭut, izweǧ-itt Xal-is i yiwen urgaz meqqer fell-as, tečča tiɣrit ass amenzu mi tekcem axxam-is, sin akkin yeǧǧa-tt iruḥ, netta d mmi-s. D ayen i d-tt-yeǧǧan ad truḥ ɣer tmanaɣt akken ad texdem, ad trebbi mmi-s Yidir. Txeddem ɣer yiwet n twacult, n uǧadarmi, yesɛa yelli-s Samiya. Iḥetm-itt ad telmed tujjya, nettat tebɣa, ad telmed deg uɣerbaz n tẓuri, Samiya i iselmden taɣuri d tira i Zahra. D waṭas n tɣawsiwin n ddunit uɣalent d timddukkal.